**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 03.03.2025 | nr | 2-23-8832 |

**Ettepanek**

Harju Maakohtu 19.10.2023. a määrusega tsiviilasjas nr 2-23-8832 kuulutati väljaBitay Global OÜ pankrot ja nimetati pankrotihalduriks vandeadvokaat Mark Uska. 16.02.2025. a esitas pankrotihaldur kohtule taotluse pankrotimenetluse lõpetamiseks raugemise tõttu.

17.02.2025. a teatas kohus väljaandes Ametlikud Teadaanded võimalusest tasuda Bitay Global OÜ (pankrotis)pankrotimenetluse raugemise vältimiseks kulude katteks deposiidina selleks ettenähtud kontole 7000 eurot. Pankrotimenetluse kulusid käesolevaks ajaks deponeeritud ei ole, seega esineb alus menetluse lõpetamiseks raugemise tõttu PankrS § 158 alusel.

Pankrotiseaduse (PankrS) § 158 lg 5¹ kohaselt teeb kohus enne PankrS § 158 lõike 4 alusel pankrotimenetluse lõpetamist juriidilisest isikust võlgniku isiku puhul maksejõuetuse teenistusele ettepaneku esitada taotlus pankrotimenetluse läbiviimiseks avaliku uurimisena ja annab taotluse esitamiseks mõistliku tähtaja.

Kohus teeb kooskõlas PankrS § 158 lg 5¹ maksejõuetuse teenistusele ettepaneku esitada taotlus pankrotimenetluse läbiviimiseks avaliku uurimisena. Kohus palub esitada taotlus hiljemalt 31. märtsiks 2025. a e-posti aadressil hmktallinn.menetlus@kohus.ee, märkides ära ka käesoleva tsiviilasja number 2-23-8832.

Lugupidamisega

/digitaalselt allkirjastatud/

Karin Sonntak

kohtunik